
Д О К Л А Д Н А    З А П И С К А

ОТ ЙОРДАНКА БЕНОВА - АНАНИЕВА
ЗА КМЕТ НА ОБЩИНА БУРГАС 
съгласно Заповед № 781/30.03.2018 г. на Кмета на Община Бургас 

ОТНОСНО: Безвъзмездно предоставяне в управление на „Български Червен кръст“, за срок от пет години, на недвижим нежилищен имот – частна общинска собственост, находящ се в град Бургас, ул. „Оборище“ № 95, между вх.А и вх.Б


УВАЖАЕМИ  ОБЩИНСКИ  СЪВЕТНИЦИ,
С Решение № 41-21/26 и 28.03.2013 г. Общински съвет – Бургас е дал съгласие за безвъзмездно предоставяне на „Български Червен кръст“, ЕФН***, със седалище и адрес на управление: град София, с председател Х. Григоров на недвижим имот – общинска собственост, находящ се в град Бургас, ул. „Оборище“ № 95, между вх. А и вх. Б, актуван с Акт за частна общинска собственост №1097/01.02.1999г., представляващ подблоково помещение със застроена площ 142 кв. м, при граници на имота: изток – външен зид, запад – ул.„Оборище“, север – вх. Б, юг – вх. А, отгоре – жилища, отдолу – избени помещения, за срок от 5 години, за нуждите на Областния съвет на „Български Червен кръст – Бургас“.
В изпълнение на цитираното решение и Заповед № 1313/20.05.2013 г. на Кмета на Община Бургас е сключен договор от 16.09.2013 г. със срок на действие пет години, който изтича на 16.09.2018 г.
В Община Бургас е постъпило писмо с вх.№ 63-00-33/01.02.2018 г. от Областния съвет на „Български Червен кръст – Бургас“, с изразена молба гореописаното помещение да бъде предоставено на сдружението за срок от още пет години. 
Към настоящия момент помещението се използва като база за предоставяне на социална услуга „Обществена трапезария“, в частност – като пункт за разпределяне на хранителни продукти на социално слаби граждани. 
Според разпоредбата на чл. 12, ал. 3 от Закона за общинската собственост, имотите и вещите – общинска собственост, които не са необходими за нуждите на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури.
[bookmark: to_paragraph_id349587]Съгласно чл. 5 и чл. 6 от Закона за Българския Червен кръст, последният се подпомага от държавата. Цитираният закон изрично задължава държавните институции в Република България и извън нея, търговските дружества и гражданите да подпомагат Българския червен кръст при изпълнение на неговите задачи. За извършване на дейността си Българският червен кръст получава субсидии от държавния бюджет.
Българският Червен кръст е единствената национална организация на Червения кръст на територията на Република България. Той е част от международното движение на Червения кръст и Червения полумесец. 
Между Община Бургас и Областния съвет на „Български Червен кръст – Бургас“, в качеството му на областна организация на Българския Червен кръст, съществува дългогодишно сътрудничество за постигане на общата цел за намаляване броя на живеещите в бедност лица, чрез подпомагането им, посредством различни социални услуги, в това число чрез хранителни продукти в обхвата на социалната услуга „Обществена трапезария“. 
Предвид гореизложеното, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 12, ал. 3 и 4 от Закона за общинската собственост, и чл. 13, ал. 2 от Наредбата за реда за придобиване, управление и разпореждане с общински имоти и вещи, приета с решение на Общински съвет - Бургас, във връзка с чл. 5 от Закона за Българския червен кръст, да вземе следното
Р  Е  Ш  Е  Н  И  Е:
[bookmark: _GoBack]Да бъде предоставен безвъзмездно в управление на Български червен кръст, ЕФН***, със седалище и адрес на управление: град София, с председател Х. Григоров, ЕГН***, за нуждите на Областния съвет на „Български червен кръст – Бургас“, за срок от 5 (пет) години, недвижим имот, актуван с Акт за частна общинска собственост №1097/01.02.1999 г., представляващ подблоково помещение (бивш магазин) със застроена площ 142 кв. м, при граници на имота: изток – външен зид, запад – ул.„Оборище“, север – вх. Б, юг – вх. А, отгоре – жилища, отдолу – избени помещения, за нуждите на Областния съвет на „Български червен кръст – Бургас“, считано от 16.09.2018 г. 

Приложение: 
1. Акт за частна общинска собственост №1097/01.02.1999 г.
2. Архитектурно разпределение на обекта.
3. Писмо с вх.№ 63-00-33/01.02.2018 г от Областния съвет на „Български червен кръст – Бургас“. 





ЙОРДАНКА БЕНОВА-АНАНИЕВА
За Кмет на Община Бургас 
Съгл. Заповед № 781/30.03.2018 г. 
на Кмета на Община Бургас

image1.jpeg
150 9001
150 14001

BUREAU VERITAS





image2.png




